POROČILO SKUPNE TURE LEDNO PLEZANJE, AŠ 2008/09
Mlačca, 17.1.2009, vodil Marko Bekeš
Na skupni turi smo se zbrali ob 9h in za začetek tečajnikom prikazali osnove plezanja v ledu, pravilno uporabo cepinov, derez in lednih vijakov (Marko Bekeš), izdelavo sidrišča za spust po Abalakovu (Sabina Lordant) in spust na ledni vijak, ki ga potegnemo za seboj (Jernej Lukša).

Med prikazom sta Andraž Lukančič in Simon Rakovec napeljala vrvi za varovanje, tako da so opremljeni tečajniki takoj po prikazu že lahko začeli plezati. Od 10:00 do 15:00 so tako tečajniki lahko plezali v 6 različnih smereh in vadili nameščanje lednih vijakov v led (nekateri so poskusili tudi v vertikali, večina na tleh).
Poleg tega smo pod nadstreškom kuhali čaj, pekli palačinke (Hvala Janez!) in čevapčiče (po dolgem času originalna ideja iz tečajniških vrst!) ter imeli odprto mehanično delavnico za nastavitev derez. Skupna tura je bila najtoplejša od vseh v Mlačci (cca. -5°C) in nikomur ni zanohtalo. 

Ob 15:00 smo zaključili s plezanjem in pospravili opremo, med tem pa je v ljubljanski porodnišnici na svet lezel nov Rašičan Jernej, kar smo izvedeli med analizo ture v mojstranški pizzeriji Kot.

Povzetek:

Vsi prisotni tečajniki (15) so poizkusili plezati v ledu z varovanjem od zgoraj, ogledali so si prikaz izdelave sidrišča po Abalakovu in spusta na ledni vijak, imeli so možnost preizkusiti različno opremo za ledno plezanje in varovanje v ledu. Za silo smo se naplezali tudi alpinisti in pripravniki. Poškodb ni bilo.
Prisotni na skupni turi:

Alpinisti:

· Marko Bekeš

· Marko Gorišek

· Jernej Lukša

· Janez Toni

· Aljaž Škerlavaj

Pripravniki:
· Sabina Lodrant

· Simon Rakovec

· Andraž Lukančič

Tečajniki:

· Gašper Bratina

· Matija Valič

· Marko Turk

· Dejan Bergoč

· Lina Grad

· Jan Resnik

· Mitja Živković

· Urša Štrus

· Aleš Jenko

· Katja Kobal

· Domen Kobal

· Dejan Borko-Tarzan

· Daša Novak

· Tomaž Zorc

· Benjamin Maček

Hvala vsem, ki ste prinesli svojo opremo, hrano, posebno pa se zahvaljujem alpinistom in pripravnikom, ki so se za en dan odpovedali plezanju in mi pomagali pri izvedbi ture!
Marko Bekeš
